TIMEΓRI 12
Ayyaw n Bulus ur yugad ara
Eyya-d a nissin yiwen ilemẓi i d-isellken xali-s si lmut. Xali-s-agi d amceggee Bulus. Ur nessin ara isem n weqcic-agi, meena neẓra belli yexdem yiwet n lḥaǧa swayes i d-iban belli ur yeţţagad ara. Tebɣiḍ aţ-ţissineḍ taqsiṭ-is?—
Bulus yella di lḥebs di Yarucalim. Ssekcmen-t ɣer lḥebs axaṭer iheddeṛ i medden ɣef Eisa. Kra n yemcumen keṛhen-t, dɣa msefhamen amek ara t-nɣen; nnan: “A neḍleb i lḥakem n leeskeṛ a sen-yini i leeskeṛ-is a d-awin Bulus ɣer wexxam n ccṛee. Nekni a neffer rrif n webrid, akka, m’ara d-ieeddi Bulus a t-nneɣ!”
Ayyaw (mmi-s n weltma-s) n Bulus yewweḍ-it lexbaṛ. D acu i gexdem? Iṛuḥ ɣer lḥebs-nni dɣa yeḥka-yas kulci i xali-s. Din din, Bulus inna-yas ad yessiweḍ lexbaṛ i lḥakem n leeskeṛ. Elaḥsab-ik, ishel-as lḥal i wayyaw n Bulus ad yehdeṛ i lḥakem-agi?— Ala, axaṭer lḥakem n leeskeṛ yesea lqima tameqrant. Meena, ayyaw n Bulus ur yugad ara, iṛuḥ a s-yehdeṛ.
Lḥakem-nni yeẓra swaswa d acu ara yexdem. Isnejmae-ed waḥed akka 500 yeesekṛiwen ara ieassen ɣef Bulus w’a t-awin deg yiḍ-nni ɣer temdint n Qiṣarya. Bulus yemnee si lmut?— Ih, ur ssawḍen ara yemcumen-nni a t-id-ṭṭfen; ur ssawḍen ara ad xedmen ayen akken iɣef i msefhamen.
Acu i d-tḥefḍeḍ si teqsiṭ-agi?— Ula d kečč, tzemreḍ aţ-ţiliḍ d win ur neţţagad ara am wayyaw n Bulus. Ur ilaq ara a neţţagad m’ara nheddeṛ ɣef Yahwa i wiyaḍ. I kečč, ur teţţagadeḍ ara aţ-ţhedṛeḍ ɣef Yahwa?— M’ur tugadeḍ ara, ahat a d-tsellkeḍ albeeḍ si lmut.
ΓER-ED DEG WEDLIS IQEDSEN
Lecɣal 23:12-24
Matta 24:14; 28:18-20
1 Timutawus 4:16
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn ssw_Latn